Sog‘liqni saqlash vazirligi O‘zbekistonda yana 33 kishida koronavirus infeksiyasidan zararlanish holati qayd etilgani haqida xabar berdi. «2020 yil 7 may soat 10:00 holatiga ko‘ra, O‘zbekistonda koronavirus infeksiyasi qayd etilganlar soni 2266 nafarni tashkil qilmoqda», deyiladi xabarda. 6 may kuni jami 26ta yangi zararlanish holati qayd etilib, 76 kishi tuzaldi. Ayni vaqtgacha jami 1577 kishi kasallikdan sog‘aygan, 10 bemor vafot etgan, 679 bemor shifoxonalarda davolanmoqda.